Cine a stins lumina în Parcul Feroviarilor? ESTE SINISTRU și periculos. FOTO
În Parcul Feroviarilor, recent inaugurat, mai mult de jumătate din lumini nu merg. Pe partea dinspre Someș este beznă.
Parcul Feroviarilor, în beznă/ Foto: monitorulcj.ro
Clujenii reclamă faptul că Parcul Feroviarilor, recent inaugurat, este în beznă.
Imaginile cu parcul în întuneric au fost trimise de un clujean reporterilor monitorulcj.ro
Pe lângă că este sinistru este și periculos.
Monitorulcj.ro a solicitat un punct de vedere la Primăria municipiului Cluj-Napoca.
O să redăm mai jos mesajul transmis de Primărie.
"Lucrarea nu este încă recepționata. Primăria a făcut demersuri la Electrica pentru alimentarea Parcului la rețeaua de iluminat public", au transmis reprezentanții Primăriei Cluj-Napoca.
Parcul se întinde pe o suprafață de 5,3 hectare
Parcul Feroviarilor din Cluj-Napoca s-a deschis oficial la începutul lunii februarie. Primăria Cluj-Napoca a investit peste 9 milioane de euro în reamenajarea Parcului Feroviarilor, spațiu verde cu o suprafață de peste 5 hectare.
"Noul Parc Feroviarilor vă așteaptă cu porțile deschise! Vă invităm la plimbare!
Parcul Feroviarilor are o suprafață de 5,3 hectare. Proiectul de modernizare implementat are la bază rezultatul unui Concurs internațional de soluții organizat de Ordinul Arhitecților din România în parteneriat cu Primăria municipiului Cluj-Napoca. Câștigătorul premiului I - contractul de proiectare - desemnat de juriu a fost Asiza Birou de Arhitectura S.R.L. Lucrările sunt realizate de Asocierea SC Nord Conforest SA & Eco Garden Construct SRL.
Parcul Feroviarilor completează investițiile în dezvoltarea spațiilor verzi și crearea culoarului verde-albastru de-a lungul râului Someș, anume Parcul Armătura, malurile Someșului de la Grigorescu și până în zona centrală, respectiv zona platoului Sălii sporturilor. Am urmărit astfel integrarea Someșului în arealul de mobilitate alternativă și de recreere al Clujului, oferind spații verzi generoase, moderne, pentru mișcare și petrecere a timpului liber", a transmis Emil Boc la începutul lunii februarie.
Citiți monitorulcj.ro și pe Google News
CITEȘTE ȘI: